Cēsu lidlauks (vecais)

**Cēsu lidlauks** jeb **Priekuļu lidlauks** ir nesertificēts lidlauks Cēsu novadā. Atrodas Cēsu pilsētas ziemeļaustrumu pierobežā  no pilsētas centra pie autoceļa P20. Lidlaukā ir viens  garš un  plats zāles seguma skrejceļš. Cēsu lidlauks atrodas apmēram 500 metru attālumā no sertificētā Cēsu lidlauka (EVCA). Cēsu lidlauks bija pirmskara padomju lidlauks, lielākoties maz izmantots. Taču vācu okupācijas laikā tas kalpoja kā neregulāras prakses lauks. Pēc tam Cēsu lidlauks kļuva par nozīmīgu vācu iznīcinātāju un sauszemes uzbrukuma bāzi no 1944. gada jūlija līdz septembrim. Lidlauks tika atjaunots Latvijas PSR laikos un 1960. gados izmantots DOSAAF biedrības planieru lidojumiem un lauksaimniecības vajadzībām. Mūsdienās lidlauku apsaimnieko biedrība «Vidzemes Aeroklubs» un lidlauks ir pašreiz nodots privatizācijai. Cēsu lidlaukā var pieteikties lidojumu ar motoparaplānu, gaisa baloniem un lidmašīnām.

## Vēsture
Lidlauks tika izveidots 1919. gadā un 1937. gada 26. septembrī lidlauks kalpoja, kā pieturas punkts konkursam "Lidojums apkārt Latvijai" un, kā civilā lidosta. 1944. gada jūlijā Cēsu lidlaukā sāka bāzēties vācu *[[Luftwaffe (Vērmahts)|Luftwaffe]]* iznīcinātāji, bet septembra beigās vācu karaspēks Cēsu lidlauku pameta, un oktobrī tajā sāka bāzēties padomju kaujinieku 161. IAP aviācijas pulks. Pirms vācieši pameta lidlauku, viņi uzara skrejceļu. Pēc krievu veiktajiem remontdarbiem šeit atradās 48 viendzinēja un 2 divu dzinēju padomju lidmašīnas. Pēc kara lidlauks tika atjaunināts un izmantots lauksaimniecības aviācijai, kā arī to izmantoja 1960. gados *[[DOSAAF]]* biedrības planieristu lidojumiem. 1962. gadā Cēsu lidlauku izmantoja *Valmieras Aeroklubs*, kas 1992. gadā nodeva lidlauku Zemessardzei. 2001. gadā Nacionālo bruņoto spēku Gaisa spēki beidza izmantot lidlauku, un tur vairs nebāzējas militārās lidmašīnas. Mūsdienās lidlaukā darbojas biedrība *Vidzemes Aeroklubs* (kādreiz Cēsu Aeroklubs), kas mūsdienās apsaimnieko un lieto lidlauku planieristu un izpletņlēcēju apmācībai, lidotprasmes pilnveidoja piloti. Cēsu lidlaukā var pieteikties lidojumiem ar motoparaplāniem, gaisa baloniem, vai izmantot lidmašīnas lidojumiem, ekskursijām virs Cēsīm un lidmašīnu vadīšanas apmācībai.

### Vācu operatīvās vienības
* *III./SG 3* (jūlijs-augusts)
* *Stab/SG 4* (augusts-septembris)
* *I./SG 4* (augusts-septembris)
* *II./SG 4* (augusts-septembris)
* *III./SG 4* (augusts-septembris)
* *II./JG 54* (augusts-septembris)
* *I./JG 54* (1944. gada septembris)

## Negadījumi un incidenti
* 2011. gada 5. jūnijā *Flylab Tucano Delta 3* lidmašīna ar reģistrācijas numuru YL-LVJ, kuru pilotēja gaisa kuģa īpašnieks, veica treniņlidojumu. Lidojuma laikā, manevru veicot, pilots netika galā ar lidmašīnas vadību. Lidmašīna iekļuva grīstē un sadūrās ar zemes virsmu, kā rezultātā gaisa kuģis guva būtiskus bojājumus. Pilots guva smagus miesas bojājumus, kuru dēļ iestājās nāve.
 
* 1983. gada 29. aprīlī Aeroflot lauksaimniecības lidmašīna *[[An-2]]* CCCP-62643 (cn 1G178-35) veica lauku apsmidzināšanu. Lidojot nelielā augstumā, lidmašīna aizķēra elektrības līnijas vadus un avarēja. Pilota liktenis nav zināms.

* 1928. gada 26. augustā lidmašīna Letov Š-16 veica lidojumu Rīga-Cēsis-Vecgulbene-Daugavpils. Pēc pieturas Cēsīs pilots lidoja riņķos virs savām tēva mājām, bet darīja to pārāk zemu un avarēja netālu no Vaives. Gāja bojā 3 cilvēki.

## Atsauces

## Ārējās saites
https://www.extremetravel.lv